बत्ती बाल्नका लागि बिजुली नभएर आलु प्रयोग गर्न सकिन्छ भनेको सुन्दा तपाईं पत्याउनुहुन्छ ? पक्कै पत्याउन गह्रो हुन्छ र यो सुन्दा जो कोही पनि अचम्ममा पर्न सक्छन् । तर यो पत्याउनै गाह्रो हुने कुरा सम्भव भएको छ । विश्वका लगभग सबैजसो भागमा पाइने सर्वव्यापी खाद्यपदार्थ आलुले क्यालोरीको हिसाबले संसारका सबै मानिसको प्राण धानिदिएको छ । तर आलुले केवल खाद्यपदार्थको रुपमा मानिसको जिवन धान्ने मात्र होइन उर्जा संकटको समेत समाधान गरिदिने सम्भावना रहेको तथ्य वैज्ञानिकहरुले पत्ता लगाएका छन् । यद्यपि आफुहरुले विकाश गरेको प्रविधिप्रति विश्वका सरकार तथा कम्पनीहरुले ध्यान नदिएको भन्दै शोधकर्ताहरुले निरासा व्यक्त गरेका छन् ।
